kardosdrur/scandi-wiki huggingface dataset:
Stefan Effenberg

Stefan Effenberg (født 2. august 1968 i Hamburg, Vesttyskland) er en pensioneret tysk fodboldspiller, der spillede som midtbanespiller hos de tyske klubber Borussia Mönchengladbach, FC Bayern München og VfL Wolfsburg, samt for AC Fiorentina i Italien. Han spillede desuden en årrække på Tysklands landshold, som han repræsenterede ved både EM i 1992 og VM i 1994.

Klubkarriere 
Effenberg startede sin seniorkarriere i 1987 hos Borussia Mönchengladbach, som han var tilknyttet i to perioder i løbet af karrieren. Sine største succeser oplevede han dog under sine to ophold hos FC Bayern München. Han vandt med klubben tre tyske mesterskaber, én DFB-Pokaltitel samt Champions League og Intercontinental Cup i 2001. Med Borussia Mönchengladbach vandt han DFB-Pokalen i 1995.

Landshold 
Effenberg nåede mellem 1991 og 1998 at spille 35 kampe og score fem mål for Tysklands landshold. Han debuterede for holdet i 1991 og var efterfølgende en del af truppen til både EM i 1992, hvor tyskerne vandt sølv, og siden til VM i 1994 i USA. Efter sidstnævnte slutrunde ragede han dog uklar med landstræner Berti Vogts og nåede siden da kun få landskampe.

Titler 
Bundesligaen
 1999, 2000 og 2001 med Bayern München

DFB-Pokal
 1995 med Borussia Mönchengladbach
 2000 med Bayern München

Champions League
 2001 med Bayern München

Intercontinental Cup
 2001 med Bayern München

Eksterne henvisninger 
 

Fodboldspillere fra Tyskland
Fodboldspillere fra Borussia Mönchengladbach
Fodboldspillere fra FC Bayern München
Fodboldspillere fra ACF Fiorentina
Fodboldspillere fra VfL Wolfsburg
Personer fra Hamborg
Deltagere ved det europæiske mesterskab i fodbold 1992
Deltagere ved verdensmesterskabet i fodbold 1994
Sélune-floden

Sélune er en 91 km lang fransk flod i Manche departmentet i Normandiet. Den har sit udspring ved Saint-Cyr-du-Bailleul og løber ud i Den engelske kanal i bugten ved Mont Saint-Michel nær Avranches og tæt ved udmundingen af Sée-floden.
Andre byer ved Sélune-floden er Barenton, Saint-Hilaire-du-Harcouët og Ducey.

Referencer 
 Sélune på Sandre databasen

Eksterne henvisninger 

Atlantens afvandingsområde
Floder i Frankrig
Saint-Marcel (Morbihan)

Saint-Marcel (bretonsk: Sant-Marc'hell) er en kommune i Morbihan departementet i Bretagne regionen i det nordvestlige Frankrig.

Saint-Marcel rummer museet om bretonsk modstand, som erindrer om maquis opstanden i Saint-Marcel og 200 SAS faldskærmsjægere i 1944.

References 
 Mayors of Morbihan Association 
 INSEE commune file

Eksterne kilder/henvisninger 

 Det franske kulturministeriums liste over Saint-Marcel 
 Kort over Saint-Marcel på Michelin  

Saintmarcel
Silba

Silba - Initiative for Dialogue and Democracy er en organisation, der arbejder for demokratisk udvikling i de lande i Central- og Østeuropa, som tidligere var en del af Warszawapagten, og det tidligere Jugoslavien. Organisationens hovedmål er at assistere demokratiske politiske partier, ungdomsorganisationer og ikke-statslige organisationer med fokus på projekter med unge samt valgobservationer.

I dag arbejder Silba hovedsageligt i og med Rusland (den vestlige del og Kaliningrad), Hviderusland, Ukraine, Moldova, Aserbajdsjan, Armenien og Georgien.

Organisationen blev grundlagt i 1994 med navnet "SILBA – Support Initiative for Liberals in the Baltic Area". Dengang arbejdede Silba kun med liberale ungdomsorganisationer i de tre baltiske stater. Siden har organisationen været tværpolitisk funderet, fra 2016 under navnet Silba - Initiative for Dialogue and Democracy.

Referencer 

Internationale organisationer
Etableret i 1994
Guido Buchwald

Guido Ulrich Buchwald (født 24. januar 1961 i Vestberlin, Vesttyskland) er en tidligere tysk fodboldspiller, der som forsvarsspiller på det vesttyske landshold var med til at vinde guld ved VM i 1990 i Italien. Han deltog desuden ved EM i 1984, EM i 1988, EM i 1992 og VM i 1994.

På klubplan spillede Buchwald størstedelen af sin karriere hos VfB Stuttgart, som han to gange blev tysk mester med. Derudover optrådte han for VfB's lokalrivaler Stuttgarter Kickers, samt for Karlsruher SC og japanske Urawa Red Diamonds.

Titler 

Bundesligaen
 1984 og 1992 med VfB Stuttgart

VM
 1990 med Vesttyskland

Eksterne henvisninger 

Fodboldspillere fra Tyskland
Fodboldspillere fra VfB Stuttgart
Fodboldspillere fra Karlsruher SC
Personer fra Berlin
Verdensmestre i fodbold
Deltagere ved det europæiske mesterskab i fodbold 1984
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1992
Deltagere ved verdensmesterskabet i fodbold 1994
Filmproduktion

Filmproduktion er processen ved at producere en film, fra en idé eller bestilling, gennem manuskriptskrivning, optagelse, redigering og til sidst distribution til et publikum. Typisk involverer det et stort antal mennesker og kan tage alt mellem et par måneder til flere år at afslutte. Filmproduktioner foregår overalt på jorden og varierer meget alt efter økonomiske, sociale og politiske baggrunde. De forskellige produktioner benytter derfor forskellige teknologier og teknikker til produktionen af film.

Stadier af filmproduktion 
Kronologien af en film er traditionelt inddelt i fem stadier:
Idé-opståen. Filmmanuskriptet bliver skrevet og udformet i et brugbart blåtryk til en film.
Pre-production (forproduktion). Forberedelser til optagelserne, heriblandt bliver rollebesætning og filmhold hyret, optagelsessteder valgt og filmkulisser bygget.
Produktion. De ubearbejdede elementer til den endelige film bliver optaget.
Post-production (efterproduktion). Filmen bliver redigeret.
Salg og distribution.

Fodnoter

Eksterne henvisninger
  Filmordbog 

Produktion
Vimoutiers

Vimoutiers er en kommune i departementet Orne i Basse-Normandie regionen i det nordvestlige Frankrig.
Cykelløbet Paris-Camembert slutter i Vimoutiers.

Historie 
Den 14. juni 1944, under invasionen i Normandiet blev Vimoutiers bombarderet af allierede styrker. Landsbyen blev ødelagt og 220 civile dræbt.

Personligheder 
Politikeren Joseph Laniel (1889-1975) var født i Vomoutiers.

Venskabsbyer 
 Fordingbridge i England
 Sontra i Tyskland

Se også 
 Falaise-lommen

Referencer 
 INSEE commune file

Eksterne kilder/henvisninger 

 Billeder fra Vimoutiers før juni 1944 (med link til Charlotte Corday).

Byer i Orne
Sam Worthington

Samuel "Sam" Worthington (født 2. august 1976) er en prisvindende australsk skuespiller. Han er mest kendt for rollen som Marcus Wright i filmen Terminator Salvation og for rollen som Jake Sully i Avatar, begge fra 2009.

Worthington blev født i Godalming, Surrey, England. Han voksede op i Rockingham, Western Australia hvor han efter skolen blev optaget på John Curtin College of the Arts i Fremantle, og studerede skuespil på National Institute of Dramatic Art i Sydney.

Worthington's internationale filmkarriere begyndte med en serie af små roller i Hollywoodproduktioner som Hart's War (2002) og The Great Raid (2005), der blev filmet i Australien. Han var en af de adskillige skuespillere der var under overvejelse til at overtage rollen som James Bond efter Pierce Brosnan i filmen Casino Royale. Instruktøren Martin Campbell fastlog at det kun var Worthington og Henry Cavill, der var under seriøs overvejelse sammen med den tilslutvindende Daniel Craig. Han slog for alvor igennem i filmen Terminator Salvation fra 2009, hvor han spillede Marcus Wright.

Filmografi 
 Bootmen (2000)
 Hart's War 2002)
 Dirty Deeds (2002)
 Somersault (2004)
 The Great Raid 2005)
 Rogue (2007)
 Terminator Salvation (2009)
 Avatar (2009)
 Last Night (2009)
 The Debt (2010)
 Clash of the Titans (2010)
 Wrath of the Titans (2012)
 Man on a ledge (2012)
 Everest (2015)
 Hacksaw Ridge (2016)
 The Shack (2017)

Eksterne henvisninger 

 
 Sam Worthington fanside 
 Sam-Worthington.com 

Skuespillere fra Australien
Wizz Air

Wizz Air er et ungarsk førende lavprisflyselskab med hovedkontor i Budapest i Ungarn.

Destinationer

Reference 

Flyselskaber fra Ungarn
Anton Yelchin

Anton Viktorovich Yelchin (russisk: Антон Викторович Ельчин; født 11. marts 1989, død 19. juni 2016) var en amerikansk film- og tv-skuespiller.

Han begyndte at optræde i slutningen af 1990'erne ved at medvirke i adskillige tv-roller, ligesåvel som i Hollywoodfilmene Along Came a Spider og Hearts in Atlantis. Jeltjin optrådte senere i tv-serien Huff og medvirkede i filmene House of D, Alpha Dog, Charlie Bartlett og Star Trek fra 2009. Han medvirkede i filmen Terminator Salvation (2009), hvor han spillede rollen som den unge Kyle Reese.

Anton Yelchin blev dræbt ved sit hjem, da hans parkerede bil rullede ned ad bakken og ramte ham.

Filmografi

Kilder

Eksterne henvisninger 

 

Skuespillere fra USA
Star Trek-skuespillere
The Eminem Show

The Eminem Show er det fjerde studiealbum af Eminem udgivet i 2002.
The Eminem Show var den bedstsælgende CD i 2002. Ved Grammy Awards 2003 var det nomineret som Album of the Year og blev Eminems tredje album i træk til at vinde Best Rap Album. Albummet har solgt over 9,7 millioner eksemplarer i USA og over 20 millioner eksemplarer globalt.

The Eminem Show viser en mere seriøs side af Eminem, og igennem albummet bliver emner som race i hiphop ("White America"), hans barndom ("Cleanin' Out My Closet"), den amerikanske stats regering, hær og terrorisme ("Square Dance"), hans egen skæbne ("Say Goodbye Hollywood") og hans forhold til sin ekskone, Kim, og datter, Hailie, ("Hailie's Song") berørt.

Spor 

Album fra 2002
Eminem Show, The
Byen udenfor

Byen udenfor er en dokumentarfilm fra 2008 af instruktøren Tom Erik Kampman. Filmen er et portræt af livet i byerne, der ligger lige før eller efter storbyerne.

I Byen udenfor medvirker den pensionerede advokat Niels Kjøller og hans kone Marianne, som har skiftet deres store hus ud med en lejlighed i det sociale boligbyggeri Askerød i Greve Strand. I filmen følger man også Stig Stasig, som har været en del af det venstreorienterede miljø på Nørrebro i København og nu er flyttet i parcelhus. Den sidste medvirkende er Zubair Butt Hussain, hvis pakistanske forældre i 70erne valgte at sætte sig selv i gæld, så de kunne flytte til et parcelhuskvarter.

Instruktøren af Byen udenfor, Tom Erik Kampman, har tidligere stået bag dokumentarfilmen Tekstmager om fire forskellige personer, der beskæftiger sig med ord og tekster: rapperen, stand-upkomikeren, forfatteren og reklametekstforfatteren. Filmen handlede blandt andet om at træffe et utraditionelt karrierevalg. Byen udenfor ligger i forlængelse af Tekstmager ved at fortælle om tre personer, der har skabt sig en tilværelse i forstaden på trods af omgivelsernes opfattelse af den som indadvendt og kønsløs.

Byen udenfor er anden del af en trilogi om identitet. Filmen blev nomineret til en Robert i 2009 i kategorien Årets korte dokumentarfilm.

Eksterne kilder/henvisninger

 Advokaten fra Askerød, Vestegnen den 21. januar 2009 
Danske Filminstruktører  
 Glimz.net 
 Greve Museum
 http://www.filmakademiet.dk/film_2009
 http://www.filmstriben.dk/fjernleje/film/details.aspx?filmid=2751593200

Danske film fra 2008
Dokumentarfilm fra Danmark
Bryce Dallas Howard

Bryce Dallas Howard, født 2. marts 1981 i Los Angeles, USA er en amerikansk skuespillerinde. Hun er datter af skuespilleren og filminstruktøren Ron Howard.

Hun har været gift med skuespilleren Seth Gabel siden 2006, parret har to børn sammen. Sønnen Theodore Norman Howard Gabel født i 2007,  og datteren Beatrice Jean Howard Gabel født i 2012.

Filmografi

Eksterne henvisninger 

 
 AskMen.com profil

Filmskuespillere fra USA
Gymnasielærer

En gymnasielærer er en lærer på et gymnasium eller en tilsvarende uddannelsesinstitution, hvor gymnasiale uddannelser (studentereksamen (stx), hf, hhx, htx m.m.) udbydes. 

Gymnasielærere er universitetsuddannede kandidater – typisk magistre, som f.eks. cand.mag.er og cand.scient.er, men også andre kandidater, som f.eks. kunstformidlere (cand.art.perit.er) – som har gennemført og bestået pædagogikum. Oftest underviser gymnasielærere i to forskellige gymnasiefag (et hovedfag og et bifag). De for gymnasielærere i gymnasiet anvendte stillingsbetegnelser adjunkt og lektor er afhængige af anciennitet. Gymnasieskolens leder benævnes rektor.

I Sydslesvig kan en folkeskolelærer være gymnasielærer eller gymnasieoverlærer (anciennitetsafhængig stillingsbetegnelse) ved at undervise i gymnasieafdelingen, der ifølge tysk lovgivning starter i 7. klasse – men kun op til 10. klasse, hvorefter undervisningen overtages af universitetsuddannede lærere (akademikere).

Danske gymnasielærere er organiseret i fagforeningen Gymnasieskolernes Lærerforening.

Eksterne henvisninger 
 UddannelsesGuidens informationsside om uddannelse og arbejde som "Lærer ved de gymnasiale uddannelser"
 Ministeriet for Videnskab, Teknologi og Udviklings officielle "Retningslinjer for universitetsuddannelser rettet mod undervisning i de gymnasiale uddannelser (Faglige mindstekrav)" (VEJ nr. 5 af 18/01/2006)
 Hjemmeside for Gymnasieskolernes Lærerforening

Se også 

Stillingsbetegnelser inden for uddannelse
Bechtsrieth

Bechtsrieth er en kommune i Landkreis Neustadt an der Waldnaab i Regierungsbezirk Oberpfalz i den tyske delstat Bayern. Den er en del af Verwaltungsgemeinschaft Schirmitz.

Geografi 
Bechtsrieth ligger i Naturpark Nördlicher Oberpfälzer Wald (Oberpfälzer Wald), ca. fire kilometer sydøst for Weiden. Den gamle bydele gennemløbes af Gleitsbach, der er en biflod til Luhe (Naab).

I kommunen ligger ud over Bechtsrieth landsbyen Trebsau.

Øst for Bechtsrieth på Weidens område ligger det 631 m høje Dreifaltigkeitsberg, med et kapel og en flot udsigt over kommunen og flodslyngningerne i den nærliggende Waldnaabdal.

Nabokommuner 
 Irchenrieth
 Pirk
 Schirmitz
 Weiden

Eksterne henvisninger 

 Luftbilder des Ortes
Leonardo Araújo

Leonardo (født 5. september 1969) er en tidligere brasiliansk fodboldspiller og nuværende træner, der i sin aktive karriere nåede at spille for flere af verdens største klubber, samt at være med på det vindende hold ved VM i 1994 og sølvmedaljevinder i 1998.

Han har siden 2010 været træner for Inter i den italienske Serie A. Inden da havde han også stået i spidsen for Inters lokalrivaler AC Milan, som han også spillede for som aktiv.

Trofæer

Nationale trofæer 
 Brasilianske 1. division | 2 gange
Flamengo:1987
São Paulo FC: 1991

 J. League | 1 gang
Kashima Antlers: 1996

 Serie A | 1 gang
Milan: 1998-1999

 Copa do Brasil | 1 gang
São Paolo FC: 1990

 São Paolos Statsmesterskab | 1 gang
São Paolo FC: 1991

 Coppa Italia | 1 gang
Milan: 2002-2003

Internationale trofæer 
 Recopa Sudamerica | 2 gange
São Paolo FC: 1993, 1994

 Supercopa Sudamerica | 1 gang
São Paolo FC: 1993

 Intercontinental Cup | 1 gange
São Paolo FC: 1993

Eksterne henvisninger

Fodboldtrænere fra Brasilien
Fodboldspillere fra Brasilien
Fodboldspillere fra Clube de Regatas do Flamengo
Fodboldspillere fra São Paulo FC
Fodboldspillere fra Valencia CF
Fodboldspillere fra Paris Saint-Germain
Fodboldspillere fra AC Milan
Verdensmestre i fodbold
Fodboldtrænere fra AC Milan
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Eschenbach in der Oberpfalz

Eschenbach in der Oberpfalz (eller: Eschenbach i.d.OPf.) er en by i Landkreis Neustadt an der Waldnaab i Regierungsbezirk Oberpfalz i den tyske delstat Bayern. Den er hjemsted for Verwaltungsgemeinschaft Eschenbach.

Inddeling 
Eschenbach består ud over byen af disse landsbyer og bebyggelserApfelbach, Breitenlohe, Eschenbachermühle, Fledermühle, Großkotzenreuth, Hammermühle, Hotzaberg, Kleinkotzenreuth, Runkenreuth, Schmierhütte, Stegenthumbach, Thomasreuth, Trag, Weidlberg og Witzlhof.

Den tidligere Landkreis Eschenbach 

Indtil områdereformen i 1970-erne var byen hjemsted for en selvstændig Landkreis Eschenbach in der Oberpfalz; En stor del af dens område var det militære øvelsesområde i Grafenwöhr. Dele af området hører nu til Mittelfranken (Neuhaus an der Pegnitz), til Landkreis Bayreuth og , som noget af byen Auerbach i Landkreis Amberg-Sulzbach. Den største del kom dog under Landkreis Neustadt

Eksterne henvisninger 

 Luftbilleder af byen
Periode (musik)

En periode er et begreb i den musikalske form- og kompositionslære som betegner en strukturel enhed i et musikstykkes forløb og opbyging.

En musikalsk periode er todelt og består af en forsætning og en eftersætning af lige stor længde (stikordet er symmetri). Forsætningen ender åbent (ofte på dominanten), eftersætningen ender afsluttende (sædvanligvis på grundtonen).

For- og eftersætningerne består hver af to fraser hvor forsætningens første frase gentages identisk eller forandret i eftersætningens første frase. Også eftersætningens anden frase kan have ligheder med forsætningens anden frase. Idealtypen af en periode indeholder otte takter fordelt på fire takter på hver af sætningerne som igen er delt i 2+2 takter lange fraser.

Sammen med den beslægtede sats danner perioden den fremherskende model for dannelse af syntaktiske enheder i klassikken og romantikken.

Sats som syntaktisk enhed 
Begrebet sats i betydning af syntaktisk enhed blev indført af Erwin Ratz som modstykke til perioden og er i denne sammenhæng anvendelig trods begrebets problematiske flertydighed. Ligesom perioden består satsen af en for- og en eftersætning, dog ender satsen i reglen på dominanten hvad der giver satsen en mere åben karakter. I satsen vender forsætningens første frase allerede umiddelbart igen i forsætningens anden frase (identisk eller forandret, for eksempek sekventeret), mens eftersætningen bringer noget nyt, men derved har et åbent præg. Eftersætningen har i modsætning til perioden en videreførende karakter. Den idealtypiske (2+2)+(2+2) takt hos perioden (i formen A – B – A' – C) står i satsen over for 2+2+4 takter (i formen A – A' – B).
Satsen danner efterfølgeren til barokkens viderespindingstype. (ty. Fortspinnungstypus) 

Se også
 Motiv – Frase – Tema – Figur – Melodi

Eksterne henvisninger 
 Den klassiske periode og afvigelser fra dens grundform  med eksempel på en dobbeltperiode fra begyndelsen af Haydns klaversonate i c-dur

Noter

Musikteori
Musikudtryk
Becks kognitive triade

Becks kognitive triade er en triade af former for negativ tankegang som er til stede i depression, fremsat af Aaron Beck i 1974. Triaden er en del af hans kognitive teori om depression, og er central i kognitiv terapi sammen med skemaer og kognitive forvrængninger.

Triaden involverer negative tanker omkring:
Selvet
Verden/omgivelserne
Fremtiden

Kilder 

Psykologi
Selvrisiko

En selvrisiko er den del af en forsikringserstatning, som forsikringstageren selv skal betale.

Hvis man fx på en bilforsikring har en selvrisiko på 4.000 kr., og man får tilkendt erstatning for en skade, der koster 10.000 kr at udbedre, skal man selv betale 4.000 kr, mens forsikringsselskabet afholder resten af udgiften (i dette eksempel 6.000 kr.)
Hos de fleste forsikringsselskaber kan man vælge imellem flere forskellige selvrisici. Som hovedregel gælder, at jo større en selvrisiko man vælger, des lavere bliver forsikringspræmien.

Se også 
 Forsikring

Forsikring
Den Serbisk Ortodokse Kirke i Danmark

Den Serbisk Ortodokse kirke i Danmark er et sogn i den nationale Serbisk Ortodokse Kirke, og tilhører det britisk-skandinaviske stift, hvis hovedsæde ligger i Stockholm.

Kirken betjenes i Danmark af én præst, der rejser rundt i landet og afholder regelmæssige gudstjenester i bl.a. København, Odense og Silkeborg.

Hele Danmark betragtes som ét sogn under navnet Stormartyr Den Hellige Georgs Sogn.

Kristendom i Danmark
Eslarn

Eslarn er en købstad (markt) i Landkreis Neustadt an der Waldnaab i Regierungsbezirk Oberpfalz i den tyske delstat Bayern.

Geografi 
Eslarn ligger i Planungsregion Oberpfalz-Nord.

Eslarn er på grund af sine rolige omgivelser en statsanerkendt rekreationsby; Medvirkende hertil er også fritidsanlæggene ved Atzmannsee i byens udkant.

Ud over Eslarn ligger i kommunen landsbyerne Burkhardsrieth, Gmeinsrieth, Heumaden og Pfrentsch.

Eksterne henvisninger 

 Luftfotos fra Eslarn
Etzenricht

Etzenricht er en kommune i Landkreis Neustadt an der Waldnaab i Regierungsbezirk Oberpfalz i den tyske delstat Bayern. Den er en del af Verwaltungsgemeinschaft Weiherhammer.

Geografi 

Omkring Etzenricht langs floden Haidenaab, er der talrige små, fiskerige søer, som lystfiskere kan få adgang til med et lokalt fiskekort.

Eksterne henvisninger
Mitzic

Mitzic er en by i Woleu-Ntem provinsen i Gabon. Ved byen ligger en lufthavn og under Slaget om Gabon i 2. verdenskrig, gik Frie franske styrker ind i Gabon og overtog byen den 27. oktober 1940. I 2007 var Mitzic målby i 4. etape af La Tropicale Amissa Bongo Ondimbo.

Byer i Gabon
Armand Léon Annet

Armand Léon Annet (født 5. juni 1888, død 25. april 1973) var guvernør over forskellige kolonier i det franske kolonimperium.

Annet blev født i Paris i Frankrig.

Annet var guvernør i Fransk Somaliland fra 1935 til 1937. Han var viceguvernør i Dahomey fra 1938 til 1940. I 1940 valgte Annet at være loyal over for Vichy-Frankrig efter Frankrigs fald.

Som Vichy-regeringens generalguvernør på Madagaskar fra 1941 til 1942 var Annet involveret i Slaget om Madagaskar. Han startede den 5. maj 1942 med at forsvare øen med omkring 8.000 soldater. Den 5. november 1942 overgav Annet sine sidste styrker ved Ilhosy på den sydlige del af øen.

Annet døde i Paris i 1973.

Referencer 

Franskmænd i 2. verdenskrig
Militærfolk fra Frankrig
Personer i Afrikas historie
Personer fra Paris
Wilt Chamberlain

Wilton Norman Chamberlain (født 21. august 1936, død 12. oktober 1999), også kaldt Wilt the Stilt, The Big Dipper og Chairman of the Boards var en amerikansk professionel NBA basketballspiller. Han spillede for Philadelphia/San Francisco Warriors, Philadelphia 76ers og Los Angeles Lakers; han spillede desuden også for Harlem Globetrotters. Han scorede 100 point i en kamp i 1962 i NBA.

I 1979 blev Chamberlain optaget i Naismith Memorial Basketball Hall of Fame.

Referencer

Eksterne henvisninger 

Personer fra Philadelphia
Basketballspillere fra USA
Basketballspillere fra Philadelphia Warriors
Basketballspillere fra San Francisco Warriors
Basketballspillere fra Philadelphia 76ers
Basketballspillere fra Los Angeles Lakers
Medlemmer af Naismith Memorial Basketball Hall of Fame
Otto Busses Vej

Otto Busses Vej er en vej i jernbaneterrænet på Vesterbro tæt ved Københavns Sydhavn. Adgangen til vejen fra Kalvebod Brygge var midlertidigt spærret, mens metrolinjen Cityringen blev anlagt. 

Den ca. 1 km lange blinde vej går gennem området, hvor DSBs centralværksted lå. Vejen har sit navn efter tidligere maskindirektør ved DSB, Otto Busse (1850–1933).

Den Gule By 
På vejen ligger Den Gule By som en idyllisk landsby omgivet af det store værkstedsområde. Historisk har den huset DSB-personale fra centralværkstedet, typisk mandskabet på hjælpevognen, der skulle kunne rykke ud døgnet rundt. Via en fodgængertunnel under jernbanen har Den Gule By forbindelse med Enghavevej.

Gader på Vesterbro
Dybbølsbro

Dybbølsbro er den bro, som forbinder gaderne omkring Yrsa Plads med Kalvebod Brygge i København.

Broen er omkring 240 meter lang og går over jernbaneterrænet på Vesterbro, hvor bl.a. S-togsstationen Dybbølsbro Station ligger. Der er adgang til stationen via trapper og elevatorer fra broen. Broen udgør en trafikåre mellem Vesterbro og Kalvebod Brygge med IKEA og shoppingcentret Fisketorvet .

Broen blev bygget i eller omkring 1900, og ligger på Vesterbrosiden i forlængelse af bl.a. af den tidligere anlagte Dybbølsgade, opkaldt efter Dybbøl i Sønderjylland.

Kilder

Eksterne henvisninger 

Broer i København
Vesterbro
Liva Stormarked

Liva Stormarked er en supermarkedskæde med i alt 2 butikker i Kolding.

I 2004 blev de kåret som Årets Supermarked af De Samvirkende Købmænd .

Eksterne henvisninger 
 Liva Stormarkeds Hjemmeside

Supermarkedskæder i Danmark
Virksomheder i Kolding